《水龙吟 细字韵》
元代·周景

人生能几相逢，百年四海为兄弟。旧时青眼，今番白发，年华陨涕。

春更无情，抛人先去，杨花无蒂。况江程渐短，别期渐紧，须重把、兰舟系。

幸自清江如带，指黄垆、流莺声细。沧波如许，平芜何处，明朝迢递。

何预兴亡，不如休去，墙阴挑荠。且相期共看，蓬莱清浅，更三千岁。

作者简介：（1446—1495）河南安阳人，字德章。好学能书。尚英宗女重庆公主。宪宗立，命掌宗人府事。